Om vinteren vil bussoperatører ha egne busser beregnet for transport av skiløpere med utstyr. Det kan enten være en turbuss hvor man må sette skiene i bagasjerommet eller en lavgulvbuss med interiør som tillater frakt av ski i selve passasjerrommet. I eldre tid var det vanlig for reisende å sette fra seg skiutstyret på utvendige skistativer, enten bak eller langs sidene på bussen. Noen ganger var skistativet på taket. Skistativene kunne enten tas av eller var permanent festet på bussen.